
    545400 SIGHIŞOARA
Str. Muzeului nr.7, Tel./Fax 0265 – 771278
H O T Ă R Â R E A NR. 11 
                                                            din 28 ianuarie 2021
privind desemnarea unui reprezentant al Municipiului Sighişoara în Adunarea Generală  a A.D.I. „AQUA INVEST MUREŞ”
Consiliul Local al Municipiului Sighişoara, întrunit în ședință ordinară,
Luând act de proiectul de hotărâre, înregistrat cu nr. 29.639/10.12.2020 şi la Consiliul Local Sighișoara cu nr. 1.072/18.01.2021, de referatul de aprobare, înregistrat cu nr. 29.634/10.12.2020, al Primarului municipiului, în calitate de iniţiator, calitate conferită de prevederile art. 136 alin. (1), coroborate cu cele ale art. 211 din Ordonanța de Urgență a Guvernului nr. 57/2019 privind Codul administrativ, cu modificările și completările ulterioare;

Având în vedere Hotărârea Consiliului Local Sighişoara nr. 168/2007 privind participarea Municipiului Sighişoara în calitate de membru fondator la constituirea Asociaţiei de Dezvoltare Intercomunitară „AQUA INVEST MUREŞ”;

Văzând Hotărârea Consiliului Local Sighişoara nr. 31/12.08.2016, prin care a fost desemnat domnul Toth Tivadar, viceprimar, ca reprezentant al Municipiului Sighişoara în Adunarea Generală a A.D.I. „AQUA INVEST MUREŞ”;

Având în vedere adresa Asociaţiei de Dezvoltare Intercomunitară „AQUA INVEST MUREŞ”, înregistrată la Municipiul Sighişoara cu nr. 27.619/16.11.2020, prin care, date fiind schimbările intervenite în componenţa autorităţilor publice locale ca urmare a scrutinului electoral din data de 27.09.2020, fapt ce determină şi schimbarea reprezentanţilor legali ai unităţilor administrativ - teritoriale din A.G.A., se impune nominalizarea unor noi reprezentanţi, sens în care, se solicită desemnarea unui astfel de reprezentant şi pentru U.A.T.M. Sighişoara;  

Având în vedere încetarea calităţii de viceprimar al municipiului Sighişoara, a domnului consilier local Toth Tivadar;

Având în vedere Hotărârea Consiliului Local Sighişoara nr. 204/08.12.2020 privind alegerea viceprimarului municipiului Sighişoara, în persoana domnului consilier local Burghelea Bogdan - Ioan;
Având în vedere Raportul de specialitate al Compartimentului Investiţii - Urmărire Contracte, înregistrat cu nr. 29.640/10.12.2020, din care rezultă necesitatea desemnării unui alt reprezentant al Municipiului Sighişoara în Adunarea Generală a A.D.I. „AQUA INVEST MUREŞ” şi se propune desemnarea acestuia, în persoana actualului viceprimar al municipiului;
Având în vedere avizele favorabile ale tuturor comisiilor pe domenii de specialitate;
În temeiul prevederilor art. 129 alin. (1), alin. (2) lit. a) și lit. d), alin. (3) lit. d), alin. (7) lit. s), alin. (14), art. 132, art. 139 alin. (1) şi a art. 196 alin. (1) lit. a) din Ordonanța de Urgență a Guvernului nr. 57/2019 privind Codul administrativ, cu modificările și completările ulterioare,


                                                  H O T Ă R Ă Ş T E: 
Art. 1. Se desemnează domnul Burghelea Bogdan - Ioan, viceprimar al Municipiului Sighişoara, ca reprezentant al Municipiului Sighişoara în Adunarea Generală a A.D.I. „AQUA INVEST MUREŞ”.
Art. 2. În cazul în care reprezentantul Municipiului Sighişoara nu poate participa la şedinţa unei adunări generale la care a fost convocat, acesta poate fi înlocuit de domnul Moldovan Victor, inspector în cadrul Compartimentului Investiţii - Urmărire Contracte din cadrul aparatului de specialitate al primarului.
Art. 3. Cu data adoptării prezentei hotărâri, se abrogă prevederile Hotărârii Consiliului Local Sighişoara nr. 31/12.08.2016, prin care a fost desemnat domnul Toth Tivadar, ca reprezentant al Municipiului Sighişoara în Adunarea Generală a A.D.I. „AQUA INVEST MUREŞ”.
Art. 4. Cu ducerea la îndeplinire a prevederilor prezentei hotărâri, se încredinţează Primarul Municipiului Sighişoara, Viceprimarul Municipiului Sighişoara şi Serviciul Tehnic, Investiţii - Urmărire Contracte, Monitorizare Servicii de Utilităţi Publice din cadrul Municipiului Sighişoara.
Art. 5. Prin grija Secretarului General al Municipiului Sighişoara – Bizo Anca, prezenta hotărâre va fi comunicată, în termenul prevăzut de lege, Primarului Municipiului Sighişoara, Prefectului Judeţului Mureş, Asociaţiei de Dezvoltare Intercomunitară „AQUA INVEST MUREŞ” şi se va aduce la cunoştinţă publică, prin publicarea pe pagina de internet la adresa www.sighisoara.org.ro.

PREŞEDINTE DE ŞEDINŢĂ,

  

                 Gall Ernő                      
                                               Contrasemnează pentru legalitate
                                     SECRETARUL GENERAL al municipiului,

                                                     Bizo Anca
(Prezenta s-a adoptat cu unanimitate de voturi)
  Prezenta s-a difuzat astfel:

  1 ex. dos. hotărâri;

  1 ex. dos. şedinţă;

  1 ex. Instituţia Prefectului - Judeţul Mureş;

  1 ex. Primar;

  1 ex. Viceprimar;

  1 ex. Secretar General;

  2 ex. Serviciul Tehnic, Investiţii - Urmărire Contracte, Monitorizare Servicii de Utilităţi Publice;
  1 ex. Moldovan Victor; 
  1 ex. Asociaţia de Dezvoltare Intercomunitară „AQUA INVEST MUREŞ”.
10 ex. 
B.A. 

